Avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyicha davlat xizmatini koʻrsatishning maʼmuriy reglamentini tasdiqlash toʻgʻrisida
(resolution, 2026-05-06)

Oʻzbekiston Respublikasi Prezidentining “Nogironligi boʻlgan shaxslarga qulay va toʻsiqlarsiz muhit yaratish boʻyicha qoʻshimcha chora-tadbirlar toʻgʻrisida” 2024-yil 18-iyuldagi PQ-266-son qarori ijrosini taʼminlash, shuningdek, nogironligi boʻlgan shaxslarning transport vositalaridan mustaqil va toʻsiqsiz foydalanishi hamda jamoat transportida erkin harakatlanishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Nogironligi boʻlgan shaxslarga qulay va toʻsiqlarsiz muhit yaratish boʻyicha qoʻshimcha chora-tadbirlar toʻgʻrisida” 2024-yil 18-iyuldagi PQ-266-son qaroriga muvofiq I guruh nogironligi boʻlgan shaxslarning shaxsiy avtotransport vositalarini moslashtirish xarajatlarining 50 foizi (bazaviy hisoblash miqdorining 30 baravarigacha boʻlgan miqdorda) Ijtimoiy himoya milliy agentligi huzuridagi Ijtimoiy himoya davlat jamgʻarmasi mablagʻlari hisobidan qoplab berilishi belgilanganligi maʼlumot uchun qabul qilinsin. 2. Quyidagilarni nazarda tutuvchi Avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyicha davlat xizmatini koʻrsatishning maʼmuriy reglamenti 1-ilovaga muvofiq tasdiqlansin: shahar, shahar atrofi, shaharlararo (Qoraqalpogʻiston Respublikasi va viloyatlar ichida hamda Qoraqalpogʻiston Respublikasi, Toshkent shahar va viloyatlararo) avtobusda yoʻlovchi tashish yoʻnalishlarida xizmat koʻrsatayotgan tadbirkorlik subyektlarining (keyingi oʻrinlarda — tadbirkorlik subyektlari) avtobuslari va I guruh nogironligi boʻlgan shaxslarning shaxsiy avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyicha murojaatlarni qabul qilish va koʻrib chiqish; avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash; avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyicha maʼmuriy tartib-taomillarning amalga oshirilishini nazorat qilish. 3. Belgilansinki: tadbirkorlik subyektlari avtobuslari va I guruh nogironligi boʻlgan shaxslarning shaxsiy avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyicha murojaatlar “Inson” ijtimoiy xizmatlar markazlari va “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) hamda Yagona interaktiv davlat xizmatlari portali (keyingi oʻrinlarda — YIDXP) orqali qabul qilinadi; avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyicha murojaatlar Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Ijtimoiy himoya milliy agentligi) huzuridagi Ijtimoiy inspeksiyaning Qoraqalpogʻiston Respublikasi, viloyatlar va Toshkent shahar boshqarmalari tomonidan oʻn ish kuni ichida koʻrib chiqiladi; avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash Ijtimoiy himoya milliy agentligining Ijtimoiy himoya davlat jamgʻarmasi tomonidan tadbirkorlik subyektlarining bank hisobvaraqlariga hamda I guruh nogironligi boʻlgan shaxslarning nomiga ochilgan bank kartalariga pul oʻtkazish yoʻli orqali amalga oshiriladi. 4. Ijtimoiy himoya milliy agentligi: a) Adliya vazirligi va Raqamli texnologiyalar vazirligi bilan birgalikda 2025-yil 1-avgustga qadar: davlat xizmatini koʻrsatish “Ijtimoiy himoya” AT hamda YIDXP orqali joriy etilishini taʼminlasin; “Ijtimoiy himoya” AT va YIDXPda davlat xizmati koʻrsatilishining har bir bosqichida murojaatlar koʻrib chiqilishini kuzatib borish tartibini joriy etsin; b) ikki oy muddatda “Ijtimoiy himoya” ATda transport vositalarini nogironligi boʻlgan shaxslar ehtiyojlariga moslashtirish xarajatlari qoplangan tadbirkorlik subyektlari va I guruh nogironligi boʻlgan shaxslar reyestri yuritilishini yoʻlga qoʻysin; v) Adliya vazirligi bilan birgalikda davlat organlari va boshqa tashkilotlar tomonidan davlat xizmatlari koʻrsatilishining belgilangan tartibi bajarilishi yuzasidan tegishliligi boʻyicha “Ijtimoiy himoya” AT hamda YIDXP orqali doimiy nazorat oʻrnatsin; g) 2025-yil 1-oktabrga qadar jamoat transport vositalarida nogironligi boʻlgan shaxslar ehtiyojlariga moslashtirilganligi yuzasidan jamoatchilik nazoratini oʻrnatish imkoniyatini beruvchi mobil ilovani ishga tushirsin. 5. Transport vazirligi yoʻlovchi tashish yoʻnalishlaridagi avtobus haydovchilari tomonidan nogironligi boʻlgan shaxslar uchun moʻljallangan jihozlar va imtiyozlardan doimiy foydalanilishi taʼminlanishini nazorat qilib borsin. 6. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirishlar va qoʻshimcha kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Ushbu maʼmuriy reglament (keyingi oʻrinlarda — Reglament) shahar, shahar atrofi, shaharlararo (Qoraqalpogʻiston Respublikasi va viloyatlar ichida hamda Qoraqalpogʻiston Respublikasi, Toshkent shahar va viloyatlararo) avtobusda yoʻlovchi tashish yoʻnalishlarida xizmat koʻrsatayotgan tadbirkorlik subyektlari (keyingi oʻrinlarda — tadbirkorlik subyektlari) hamda I guruh nogironligi boʻlgan shaxslarning shaxsiy avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyicha davlat xizmati (keyingi oʻrinlarda — davlat xizmati)ni koʻrsatish tartibini belgilaydi. 2. Ushbu Reglamentda quyidagi asosiy tushunchalardan foydalaniladi: avtotransport vositalari — tadbirkorlik subyektlarining avtobuslari hamda I guruh nogironligi boʻlgan shaxslarning avtotransport vositalar tasnifi (klassifikatsiyasi)ning M1 toifasiga kiruvchi shaxsiy transport vositalari; ariza beruvchi — tadbirkorlik subyektlari hamda I guruh nogironligi boʻlgan shaxslar; vakolatli organ — Oʻzbekiston Respublikasi Prezidenti huzuridagi Ijtimoiy himoya milliy agentligi huzuridagi Ijtimoiy inspeksiyaning Qoraqalpogʻiston Respublikasi, viloyatlar va Toshkent shahar boshqarmalari; jamgʻarma — Oʻzbekiston Respublikasi Prezidenti huzuridagi Ijtimoiy himoya milliy agentligining Ijtimoiy himoya davlat jamgʻarmasi; hududiy boshqarma — Oʻzbekiston Respublikasi Prezidenti huzuridagi Ijtimoiy himoya milliy agentligining Qoraqalpogʻiston Respublikasi, viloyatlar va Toshkent shahar boshqarmalari. 3. Mazkur Reglamentga muvofiq avtotransport vositalarini nogironligi boʻlgan shaxslar ehtiyojlariga moslashtirish xarajatlarining 50 foizini, biroq bazaviy hisoblash miqdorining 30 baravarigacha boʻlgan qismini Jamgʻarma mablagʻlari hisobidan qoplash: 2024-yil 1-oktabrga qadar shahar, shahar atrofi, shaharlararo (Qoraqalpogʻiston Respublikasi va viloyatlar ichida hamda Qoraqalpogʻiston Respublikasi, Toshkent shahar va viloyatlararo) avtobusda yoʻlovchi tashish yoʻnalishlarini biriktirish boʻyicha tenderda gʻolib boʻlib, ushbu yoʻnalishlarda xizmat koʻrsatayotgan (yoʻlovchi tashish xizmatlarini koʻrsatish shartnomasining amal qilish muddati tugashiga 90 kundan kam boʻlmagan) tadbirkorlik subyektlarining har bir avtobusi uchun; 2024-yil 1-oktabrdan boshlab I guruh nogironligi boʻlgan shaxslarning oʻz nomiga rasmiylashtirilgan va shaxsiy foydalanuvida boʻlgan bitta avtotransport vositasi uchun amalga oshiriladi. 4. Avtotransport vositalarini quyidagilar bilan jihozlash uni nogironligi boʻlgan shaxslar ehtiyojlariga moslashtirish deb eʼtirof etiladi: a) tadbirkorlik subyektlarining avtobuslari uchun: yigʻma pandus (bir dona); audio va vizual axborot beruvchi monitor (bir dona); axborot beruvchi kolonka (koʻpi bilan uchta); maʼlumotlarni uzatuvchi mikrofon (bir dona); aloqa tugmasi; bekatlar haqida axborot olish imkonini beruvchi maʼlumotlar taxtasi bilan jihozlash (bir dona); b) I guruh nogironligi boʻlgan shaxslarning shaxsiy avtotransport vositalari uchun: gaz va tormoz pedalini qoʻl boshqaruviga oʻtkazish; mexanik uzatish qutisini avtomat uzatish qutisi qilib qayta jihozlash xarajatlari. 5. Davlat xizmati 1-ilovaga muvofiq sxema asosida bepul koʻrsatiladi. 6. Davlat xizmatidan foydalanish uchun ariza beruvchilar tegishli avtotransport vositasi nogironligi boʻlgan shaxslar ehtiyojlariga moslashtirilgan vaqtdan eʼtiboran 90 kun ichida “Inson” ijtimoiy xizmatlar markazlariga (keyingi oʻrinlarda — “Inson” markazi) bevosita borgan holda yoki “Yagona” milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) yoxud Yagona interaktiv davlat xizmatlari portali (keyingi oʻrinlarda — YIDXP) orqali elektron tarzda murojaat qiladi. Bunda murojaat qilingandan keyingi bosqichlardagi barcha harakatlar “Ijtimoiy himoya” AT orqali amalga oshiriladi. 7. Ariza beruvchilar “Inson” markazlariga bevosita borgan holda murojaat qilganda, “Inson” markazlari xodimi ularning nomidan, “Ijtimoiy himoya” AT yoki YIDXP orqali murojaat qilganda esa mazkur Reglamentga 2-ilovaga muvofiq soʻrovnoma mustaqil ravishda elektron tarzda toʻldiriladi. Elektron tarzda toʻldirilgan soʻrovnoma ariza beruvchilar tomonidan imzoni identifikatsiya qilishning zamonaviy vositalari bilan (elektron raqamli imzo, daktiloskopiya, Mobile-ID va boshqalar) tasdiqlanadi. 8. Soʻrovnomaga quyidagi maʼlumotlar kiritiladi va hujjatlar PDF formatida ilova qilinadi: a) tadbirkorlik subyektlari tomonidan: tadbirkorlik subyekti maʼlumotlari (STIR, xizmat koʻrsatuvchi bank rekvizitlari, manzili, telefon raqami, elektron pochta manzili hamda Qoraqalpogʻiston Respublikasi, viloyatlararo, shahar atrofi, shaharlararo avtobusda yoʻlovchi tashish yoʻnalishi boʻyicha tuzilgan shartnoma nusxasi); avtotransport vositasi mulk huquqi asosida tegishli ekanligini tasdiqlovchi yoki avtobusda yoʻlovchi tashish yoʻnalishlarini biriktirish boʻyicha tenderda gʻolib boʻlgunga qadar tuzilgan avtotransport vositasining ijara shartnomasi; avtotransport vositasini qayta jihozlash uchun ruxsatnoma; avtotransport vositasini qayta jihozlash faoliyatini amalga oshiruvchi tadbirkorlik subyekti bilan tuzilgan shartnoma va unga muvofiq koʻrsatilgan xizmat uchun toʻlov amalga oshirilganligini tasdiqlovchi onlayn nazorat kassa texnikasi cheki yoki qonunchilik hujjatlarida belgilangan tartibda rasmiylashtirilgan hisob-faktura nusxalari va rekvizitlari hamda xizmat koʻrsatuvchi bank rekvizitlari; har bir avtotransport vositasida oʻrnatilgan mazkur Reglamentning 4-bandida nazarda tutilgan jihozlar nomi va ularni oʻrnatish xarajatining umumiy summasi. Mazkur kichik bandning beshinchi xatboshisida nazarda tutilgan onlayn nazorat kassa texnikasi cheki yoki hisob-faktura nusxalarida avtotransport vositasida oʻrnatilgan mazkur Reglamentning 4-bandida nazarda tutilgan jihozlar nomi, soni va ularni oʻrnatish xarajatlari toʻgʻrisidagi maʼlumotlar koʻrsatilishi talab etiladi; b) I guruh nogironligi boʻlgan shaxslar tomonidan: maxsus uskunalar bilan qayta jihozlangan avtotransport vositasini (faqat qoʻl bilan boshqariladigan va avtomat uzatkichli yengil transport vositalari) boshqarish layoqati toʻgʻrisidagi tibbiy xulosa; avtotransport vositasini qayta jihozlash uchun ruxsatnoma; avtotransport vositasini qayta jihozlash faoliyatini amalga oshiruvchi tadbirkorlik subyekti bilan tuzilgan shartnoma va unga muvofiq koʻrsatilgan xizmat uchun toʻlov amalga oshirilganligini tasdiqlovchi onlayn nazorat kassa texnikasi cheki yoki qonunchilik hujjatlarida belgilangan tartibda rasmiylashtirilgan hisob-faktura nusxalari va rekvizitlari; bank kartasi yoki xizmat koʻrsatuvchi bank hisobvaragʻi va uning rekvizitlari toʻgʻrisida maʼlumot. Murojaat ariza beruvchilarning vakillari orqali berilganida qonunchilik hujjatlarida belgilangan tartibda rasmiylashtirilgan ularning vakolatlarini tasdiqlovchi ishonchnoma ilova qilinadi. 9. Mazkur Reglamentning 8-bandida nazarda tutilgan hujjat va maʼlumotlarning haqqoniyligi “Ijtimoiy himoya” AT tomonidan avtomatik ravishda idoralararo axborot almashinuvi yordamida tekshiriladi. 10. Ariza beruvchilarning avtotransport vositasining roʻyxatdan oʻtkazilganligi haqidagi guvohnoma, avtomobil transportida yoʻlovchilarni tashish faoliyati uchun litsenziya hamda ariza beruvchi — I guruh nogironligi boʻlgan shaxsning I guruh nogironligi boʻlgan shaxs toifasiga kirishi va haydovchilik guvohnomasi haqidagi maʼlumotlar vakolatli organ tomonidan “Raqamli hukumat” tizimining idoralararo integratsiyalashuv platformasi orqali mustaqil ravishda olinadi. 11. Ushbu Reglamentning 9 va 10-bandlariga muvofiq oʻtkazilgan tekshirishda quyidagilar aniqlangan taqdirda, murojaatni koʻrib chiqish rad etiladi hamda ariza beruvchiga uning arizasida koʻrsatilgan telefon raqamiga “Ijtimoiy himoya” AT orqali SMS-xabarnoma yoki YIDXP orqali ariza beruvchining shaxsiy kabinetiga xabar yuboriladi: ariza beruvchi I guruh nogironligi boʻlgan shaxs toifasiga kirmasligi aniqlanganda; avtotransport vositasi(lari) murojaat qilgan tadbirkorlik subyektiga mulk huquqi va ijara huquqi asosida yoki I guruh nogironligi boʻlgan shaxsga mulk huquqi asosida tegishli boʻlmaganida; avtotransport vositasi nogironligi boʻlgan shaxslar ehtiyojlariga moslashtirilgan vaqtdan eʼtiboran 90 kundan soʻng murojaat qilinganda; I guruh nogironligi boʻlgan shaxsning avtotransport vositasining toifasi M1 toifasiga toʻgʻri kelmaganda; onlayn nazorat kassa texnikasi cheki yoki hisob-faktura toʻgʻrisidagi maʼlumotlar Soliq qoʻmitasining axborot tizimida aniqlanmaganda; avtotransport vositasining moslashtirish xarajatlari bundan oldin Jamgʻarma mablagʻlari hisobidan qoplanganligi aniqlanganda. 12. “Inson” markazlari mazkur Reglamentga 2-ilovaga muvofiq soʻrovnomaning toʻgʻri toʻldirilganligi va hujjatlarning toʻliq topshirilganligini koʻrib chiqadi. “Inson” markazlari tomonidan ariza beruvchilarning murojaati kelib tushgandan soʻng uch ish kuni ichida mazkur Reglamentning 8-bandiga muvofiq murojaatga ilova qilinishi belgilangan hujjatlar ilova qilinmaganligi yoki soʻrovnoma belgilangan tartibda toʻldirilmaganligi aniqlangan taqdirda, mazkur kamchiliklarni bartaraf etish uchun oʻn kun muddat beriladi va bu toʻgʻrisida ariza beruvchilarga “Ijtimoiy himoya” AT orqali SMS-xabarnoma yuboriladi. Mazkur bandning ikkinchi xatboshisida nazarda tutilgan muddatda murojaat boʻyicha kamchiliklar bartaraf etilmagan taqdirda, mazkur murojaatni koʻrib chiqish rad etiladi hamda bu toʻgʻrisida ariza beruvchiga javob xati yuboriladi. 13. “Inson” markazlari tomonidan ariza beruvchilarning murojaatini koʻrib chiqishda mazkur Reglamentning 12-bandida nazarda tutilgan kamchiliklar aniqlanmagan taqdirda, ariza beruvchining murojaatida koʻrsatilgan avtotransport vositasi haqiqatda nogironligi boʻlgan shaxslar ehtiyojlariga moslashtirilganligi boʻyicha xulosa rasmiylashtirish uchun vakolatli organga “Ijtimoiy himoya” AT orqali yuboriladi. 14. Vakolatli organ tomonidan “Ijtimoiy himoya” AT orqali kelib tushgan murojaat tegishli murojaatlarning navbat tartib raqamiga muvofiq ular yuborilgan sanadan eʼtiboran oʻn ish kuni ichida koʻrib chiqiladi. Bunda vakolatli organ tomonidan murojaat ariza beruvchi bilan kelishilgan holda avtotransport vositalarining mazkur Reglamentning 4-bandiga muvofiq nogironligi boʻlgan shaxslar ehtiyojlari uchun moslashtirilganligi joyiga chiqib oʻrganiladi. 15. Vakolatli organ tomonidan ariza beruvchining murojaatini koʻrib chiqish yakuni boʻyicha uning avtotransport vositasi nogironligi boʻlgan shaxslar ehtiyojlari uchun moslashtirilganligi yuzasidan mazkur Reglamentga 3-ilovaga muvofiq shaklda xulosa rasmiylashtiriladi. Bunda murojaatni oʻrganish jarayonida murojaatda koʻrsatilgan tadbirkorlik subyektlari bilan tuzilgan yoʻlovchi tashish xizmatlarini koʻrsatish boʻyicha shartnomaning amal qilish muddati tugashiga 90 kundan kam vaqt qolganligi va (yoki) mazkur Reglamentga 8-bandning “a” kichik bandida nazarda tutilgan ijara shartnomasi avtobusda yoʻlovchi tashish yoʻnalishlarini biriktirish boʻyicha tender oʻtkazilganidan soʻng tuzilganligi aniqlangan taqdirda, mazkur Reglamentga muvofiq davlat xizmatini koʻrsatish tegishli xulosa rasmiylashtirilmagan holda rad etiladi. 16. Quyidagi hollarda avtotransport vositasi nogironligi boʻlgan shaxslar ehtiyojlari uchun moslashtirilmaganligi haqida mazkur Reglamentga 3-ilovaga muvofiq shaklda xulosa rasmiylashtiriladi: avtotransport vositasi mazkur Reglamentning 4-bandida belgilangan talablar asosida jihozlanmaganda; avtotransport vositalari ishlab chiqaruvchi tomonidan mazkur Reglamentning 4-bandida nazarda tutilgan texnik vositalar bilan jihozlangan boʻlsa. 17. Vakolatli organ tomonidan ariza beruvchining murojaatini koʻrib chiqish natijasi boʻyicha avtotransport vositasi nogironligi boʻlgan shaxslar ehtiyojlari uchun moslashtirilganligi yoki moslashtirilmaganligi haqida mazkur Reglamentga 3-ilovaga muvofiq shaklda rasmiylashtirilgan xulosa “Ijtimoiy himoya” AT orqali “Inson” markazlariga yoʻnaltiriladi. Bunda “Inson” markazlari tomonidan: xulosada mazkur Reglamentning 16-bandida nazarda tutilgan holatlar aniqlanganligi qayd etilgan taqdirda, “Ijtimoiy himoya” AT orqali ariza beruvchiga davlat xizmatini koʻrsatish rad etilganligi toʻgʻrisida asoslantirilgan SMS-xabarnoma hamda “Ijtimoiy himoya” AT yoki YIDXP orqali ariza beruvchining shaxsiy kabinetiga xabar yuboriladi; xulosada mazkur Reglamentning 16-bandida nazarda tutilgan holatlar aniqlanmaganligi qayd etilgan taqdirda, xulosa, murojaat va unga ilova qilingan hujjatlar “Ijtimoiy himoya” AT orqali ariza beruvchiga avtotransport vositasini nogironligi boʻlgan shaxslar ehtiyojlariga moslashtirish xarajatlarini qoplash masalasini kelishish uchun hududiy boshqarmalarga yuboriladi. 18. Hududiy boshqarmalar tomonidan “Ijtimoiy himoya” AT orqali yuborilgan hujjatlar uch ish kuni ichida koʻrib chiqiladi va kelishiladi. Hududiy boshqarmalar tomonidan “Ijtimoiy himoya” AT orqali yuborilgan hujjatlarni koʻrib chiqishda mazkur Reglamentning 15 va 16-bandlarida nazarda tutilgan holatlar aniqlanmagan taqdirda, ariza beruvchining avtotransport vositasini nogironligi boʻlgan shaxslar ehtiyojlariga moslashtirish xarajatlarini qoplash toʻgʻrisida mazkur Reglamentga 4-ilovaga muvofiq talabnoma shakllantiriladi va xulosa bilan birga “Ijtimoiy himoya” AT orqali Jamgʻarmaga yuboriladi. 19. Ariza beruvchilar tomonidan ilova qilingan onlayn nazorat kassa texnikasi cheki yoki hisob-fakturada koʻrsatilgan avtotransport vositasini nogironligi boʻlgan shaxslar ehtiyojlariga moslashtirish xarajatlari miqdori “Ijtimoiy himoya” AT orqali Soliq qoʻmitasining axborot tizimidan olingan maʼlumotlar bilan solishtiriladi. Avtotransport vositasini nogironligi boʻlgan shaxslar ehtiyojlariga moslashtirish xarajatlarining qoplanadigan qismi mazkur Reglamentning 3-bandida belgilangan talablar asosida “Ijtimoiy himoya” ATda avtomatik ravishda hisob-kitob qilinadi. 20. Jamgʻarma mazkur Reglamentning 18-bandida nazarda tutilgan talabnoma kelib tushgandan boshlab besh ish kuni ichida talabnoma va unga ilova qilingan xulosa asosida talabnomada koʻrsatilgan tadbirkorlik subyekti yoki I guruh nogironligi boʻlgan shaxsning avtotransport vositasini nogironligi boʻlgan shaxslar ehtiyojlariga moslashtirish xarajatlarining qoplanadigan qismini belgilangan tartibda moliyalashtiradi. 21. Jamgʻarma mablagʻlari hisobidan avtotransport vositasini nogironligi boʻlgan shaxslar ehtiyojlariga moslashtirish xarajatlarini qoplash tadbirkorlik subyektlarining bank hisobvaraqlariga yoki I guruh nogironligi boʻlgan shaxslarning nomiga ochilgan bank kartalariga pul oʻtkazish yoʻli bilan amalga oshiriladi. Bunda Jamgʻarma mablagʻlari hisobidan tadbirkorlik subyektlarining bank hisobvaraqlariga yoki I guruh nogironligi boʻlgan shaxslarning bank kartalariga pul oʻtkazishda Oʻzbekiston Respublikasi Prezidenti huzuridagi Ijtimoiy himoya milliy agentligi direktorining tegishli buyrugʻini qabul qilish talab etilmaydi. 22. Ariza beruvchilarning avtotransport vositasini nogironligi boʻlgan shaxslar ehtiyojlariga moslashtirish xarajatlarining tegishli qismi Jamgʻarmadan moliyalashtirilgandan soʻng, Jamgʻarma bir ish kuni ichida bu toʻgʻrisidagi maʼlumotlarni “Ijtimoiy himoya” ATga kiritadi. 23. Jamgʻarma tomonidan ariza beruvchilarning avtotransport vositasini nogironligi boʻlgan shaxslar ehtiyojlariga moslashtirish xarajatlarining tegishli qismini qoplash boʻyicha mablagʻlar oʻtkazilganidan soʻng bu toʻgʻrisida “Ijtimoiy himoya” AT orqali ariza beruvchilarga SMS-xabarnoma yoki YIDXP orqali ariza beruvchining shaxsiy kabinetiga xabar yuboriladi. Bunda “Ijtimoiy himoya” AT orqali ariza beruvchilarga SMS-xabarnomalarni yuborish bilan bogʻliq xarajatlar Jamgʻarma mablagʻlari hisobidan qoplanadi. 24. Jamgʻarma mablagʻlari hisobidan avtotransport vositasini nogironligi boʻlgan shaxslar ehtiyojlariga moslashtirish xarajatlarini qoplash toʻgʻrisida arizalarni oʻz vaqtida va belgilangan tartibda sifatli koʻrib chiqish uchun tegishlicha “Inson” markazi, vakolatli organ va hududiy boshqarma hamda Jamgʻarma rahbarlari shaxsan javobgar hisoblanadi. 25. Ariza beruvchilarning murojaatlarini qonunchilik hujjatlarida va mazkur Reglamentda belgilangan talablarga rioya etgan holda koʻrib chiqilishi ustidan nazorat Oʻzbekiston Respublikasi Prezidenti huzuridagi Ijtimoiy himoya milliy agentligi huzuridagi Ijtimoiy inspeksiya tomonidan amalga oshiriladi. 26. “Inson” markazlari, vakolatli organ, hududiy boshqarma va Jamgʻarmaning xodimlari davlat xizmatini koʻrsatishda jarayonida olingan shaxsga doir va boshqa maʼlumotlarning qonunchilik hujjatlarida belgilangan tartibda sir saqlanishini taʼminlaydi. 27. Ariza beruvchilar Jamgʻarma va vakolatli organ xodimlarining xatti-harakatlari ustidan qonunchilik hujjatlarida belgilangan tartibda shikoyat qilishlari mumkin. 28. Mazkur Reglament talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. NAMUNA“TASDIQLAYMAN”Ijtimoiy inspeksiyaning_______________ boshqarmasi boshligʻi___________________________________(familiyasi, ismi va otasining ismi)HujjatninghaqiqiyliginitasdiqlovchiQR-kod20___ yil “___” _______Shaxsiy avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyichaXULOSAI guruh nogironligi boʻlgan shaxslarning shaxsiy avtotransport vositasini nogironligi boʻlgan shaxslar ehtiyojiga moslashtirish xarajatlarini Ijtimoiy himoya davlat jamgʻarmasi hisobidan qoplash uchun Ijtimoiy inspeksiyaning Qoraqalpogʻiston Respublikasi, viloyatlar va Toshkent shahar boshqarmalari tomonidan _________________________________________________________________________________________________________ (lavozimi, familiyasi, ismi va otasining ismi)I guruh nogironligi boʻlgan fuqaro _______________________________________________________________________________________________________________________________________________ ning(biometrik pasport yoki ID-karta maʼlumotlari (berilgan va amal qilish sanasi, kim tomonidan berilgan), yashash joyi boʻyicha roʻyxatdan oʻtgan manzili)20___ yil “___”_____dagi “____”-son murojaati oʻrganib chiqildi va quyidagilar aniqlandi:Fuqaro ______________________________________________________ tomonidan oʻziga tegishli__________________________ (lavozimi, familiyasi, ismi va otasining ismi)boʻlgan ____________________________________________________________ avtotransport vositasiga______________________ (avtotransport vositasining rusumi, modeli)uni nogironligi boʻlgan shaxslar ehtiyojlariga moslashtirish uchun oʻrnatilgan jihozlar:T/rJihozlar nomiJihozlarning oʻrnatilganligi(ishlab chiqaruvchi yoki tadbirkorlik subyekti)*XULOSA:I guruh nogironligi boʻlgan fuqaro _______________________________________________________________________________________________________ (familiyasi, ismi va otasining ismi)tomonidan unga tegishli boʻlgan _____________ avtotransport vositasi jihozlangan /jihozlanmagan._____________________________________________(masʼul xodim lavozimi)(imzo)(ismi va familiyasi) “TASDIQLAYMAN”Ijtimoiy inspeksiyaning________________ boshqarmasi boshligʻi___________________________________(familiyasi, ismi va otasining ismi)HujjatninghaqiqiyliginitasdiqlovchiQR-kod20___ yil “___” _______Avtotransport vositalarini nogironligi boʻlgan shaxslar ehtiyojlariga moslashtirish xarajatlarini qoplash boʻyichaXULOSA_________________________________________________________________________________________(biriktirilgan yoʻlovchi tashish yoʻnalishi)xizmat koʻrsatayotgan tadbirkorlik subyektlari avtotransport vositasini nogironligi boʻlgan shaxslar ehtiyojiga moslashtirish xarajatlarini Ijtimoiy himoya davlat jamgʻarmasi hisobidan qoplash uchun Ijtimoiy inspeksiyaning Qoraqalpogʻiston Respublikasi, viloyatlar va Toshkent shahar boshqarmalari tomonidan _________________________________________________________________________ vakili(tadbirkorlik subyekti nomi)_____________________________________________________________________________________ning(biometrik pasport yoki ID-karta maʼlumotlari (berilgan va amal qilish sanasi, kim tomonidan berilgan), yashash joyi boʻyicha roʻyxatdan oʻtgan manzili)20___ yil “___”_____dagi “____”-son murojaati oʻrganib chiqildi va quyidagilar aniqlandi:_________________________________________________________ tomonidan unga mulk huquqi asosida________________ (tadbirkorlik subyekti nomi)tegishli boʻlgan quyidagi avtotransport vositalariga nogironligi boʻlgan shaxslar ehtiyojiga moslashtirish uchun oʻrnatilgan jihozlar:1. _________________________________________________________________________________(avtotransport vositasining rusumi, modeli)T/rJihozlar nomiJihozlarning oʻrnatilganligi(ishlab chiqaruvchi yoki tadbirkorlik subyekti)*2. _________________________________________________________________________________(avtotransport vositasining rusumi, modeli)T/rJihozlar nomiJihozlarning oʻrnatilganligi(ishlab chiqaruvchi yoki tadbirkorlik subyekti)*XULOSA:___________________________________________ tomonidan unga mulk huquqi asosida tegishli__________________ (tadbirkorlik subyekti nomi)boʻlgan quyidagi avtotransport vositalari nogironligi boʻlgan shaxslar ehtiyojiga moslashtirish uchun jihozlangan /jihozlanmagan.______________________________________________(masʼul xodim lavozimi)(imzo)(ismi va familiyasi) 1. Vazirlar Mahkamasining 2021-yil 19-noyabrdagi 693-son qarori bilan tasdiqlangan Keksalar va nogironligi boʻlgan shaxslarga sanatoriylarda davolanish uchun yoʻllanmalar berish boʻyicha davlat xizmatlari koʻrsatishning maʼmuriy reglamentiga 3-ilova quyidagi tahrirda bayon etilsin: “ 2. Vazirlar Mahkamasining 2022-yil 22-fevraldagi 86-son qarori bilan tasdiqlangan Maxsus elektron tizim orqali ruxsat etish xususiyatiga ega ayrim hujjatlarni berish tartib-taomillari toʻgʻrisidagi yagona nizomning 26-ilovasida: 12-pozitsiyaning uchinchi ustuni “II. Avtomototransport vositasining kuzovi hamda detallarini oʻzgartirish:” boʻlimi quyidagi mazmundagi oʻn oltinchi va oʻn yettinchi xatboshilar bilan toʻldirilsin: “yuk-yoʻlovchi tashuvchi avtobuslarni qonunchilik hujjatlarida belgilangan tartibda nogironligi boʻlgan shaxslar uchun toʻsiqsiz muhitni taʼminlovchi uskunalar bilan jihozlash; I guruh nogironligi boʻlgan shaxslarga tegishli avtotransport vositalarini gaz va tormoz tizimini qoʻl boshqaruviga oʻtkazish hamda mexanik boshqaruv tizimini avtomatik boshqaruvga oʻtkazish”; oʻn oltinchi xatboshi oʻn sakkizinchi xatboshi deb hisoblansin. 3. Vazirlar Mahkamasining 2024-yil 27-dekabrdagi 893-son qarori bilan tasdiqlangan Kichik hajmli bolalar uylari toʻgʻrisidagi nizomda: a) 1-band quyidagi tahrirda bayon etilsin: “1. Mazkur Nizom Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning Qoraqalpogʻiston Respublikasi, viloyatlar va Toshkent shahar boshqarmalari huzurida tashkil etiladigan kichik hajmli bolalar uylarining maqomi, faoliyatini tashkil etish, gʻamxoʻrlik koʻrsatish hamda tarbiyalash xizmatini koʻrsatish tartib-taomillarini belgilaydi”; b) 2-bandda : toʻrtinchi xatboshi quyidagi tahrirda bayon etilsin: “tarbiyalanuvchilar — 18 yoshgacha boʻlgan yetim, ota-ona qaramogʻidan mahrum boʻlgan, shu jumladan topib olingan yoki qoldirib ketilgan bolalar”; beshinchi xatboshidagi “hududiy boshqarmalar” soʻzlari “muassis” soʻzi bilan almashtirilsin; v) 6-band quyidagi tahrirda bayon etilsin: “6. Kichik hajmli bolalar uylari yuridik shaxs maqomisiz muassisning buyrugʻi bilan tashkil etiladi. Kichik hajmli bolalar uylari tashkil etiladigan bino-inshootlar, ularni jihozlash va moddiy-texnika bazasi boʻyicha minimal talablar Agentlik tomonidan belgilanadi”; g) 8-band oʻz kuchini yoʻqotgan deb hisoblansin; d) 13-banddagi “Agentlik tizimidagi tarbiya va tibbiy-ijtimoiy muassasalarga” soʻzlari “Mehribonlik uyiga” soʻzlari bilan almashtirilsin; e) 20-band quyidagi tahrirda bayon etilsin: “20. Nogironligi boʻlgan bolalarning ijtimoiy reabilitatsiyasi uchun zarur xizmatlardan foydalanishiga sharoit yaratiladi”; j) 25-band quyidagi tahrirda bayon etilsin: “25. Oziq-ovqat mahsulotlarini va boshqa tovarlarni hisobdan chiqarish tarbiyachilar tomonidan taqdim etilgan cheklar va dalolatnomalar asosida, kichik hajmli bolalar uyi muassisining doimiy ishlaydigan komissiyasi tomonidan amalga oshiriladi”; z) 26-banddagi “boʻlgan tarbiya va tibbiy-ijtimoiy muassasa rahbari” soʻzlari chiqarib tashlansin; i) 27-band “yoʻl kira haqi” soʻzlaridan keyin “, shuningdek, maktabgacha taʼlim tashkilotlarida tarbiyalanayotgan tarbiyalanuvchilarning yoʻl kira haqi” soʻzlari bilan toʻldirilsin; k) 29-band quyidagi tahrirda bayon etilsin: “29. Kichik hajmli bolalar uyiga bevosita rahbarlik mazkur Nizomga muvofiq faoliyat yuritadigan menejer tomonidan amalga oshiriladi. Menejer kichik hajmli bolalar uyining muassisi tomonidan lavozimga tayinlanadi va lavozimidan ozod etiladi”; l) 31 — 33-bandlar quyidagi tahrirda bayon etilsin: “31. Kichik hajmli bolalar uyi xodimlarining soni ushbu Nizomga ilovada keltirilgan namunaviy shtat birliklariga muvofiq belgilanadi. 32. Kichik hajmli bolalar uyi xodimlari qonunchilik hujjatlarida belgilangan tartibda mehnat shartnomasi asosida ishga jalb qilinadi. 33. Kichik hajmli bolalar uyi tarbiyachilari muassis tomonidan oliy yoki oʻrta maxsus pedagogik, shuningdek psixologik yoki tibbiy maʼlumotli, ijtimoiy ish koʻnikmasiga ega boʻlgan shaxslar orasidan qonunchilikda belgilangan tartibda tanlab olinadi. Tarbiyachilar Agentlik bilan kelishilgan holda muassis tomonidan tasdiqlangan lavozim yoʻriqnomalariga muvofiq faoliyat olib boradi”; m) 35-band quyidagi tahrirda bayon etilsin: “35. Kichik hajmli bolalar uylariga: har bir tarbiyalanuvchining oziq-ovqat xarajatlari uchun bir kunga 7 yoshgacha boʻlgan bolalarga bazaviy hisoblash miqdorining 6 foizi miqdorida, 7 yoshdan katta boʻlgan bolalarga bazaviy hisoblash miqdorining 10 foizi miqdorida; har bir tarbiyalanuvchiga kiyim-bosh va poyabzal xarid qilish uchun yilda bir marotaba mehnatga haq toʻlashning eng kam miqdorining 3 baravari miqdorida; har bir tarbiyalanuvchining dori vositalari va tibbiyot buyumlari, shaxsiy gigiyena vositalari, kanselyariya mollari va boshqalar bilan taʼminlash uchun bir oyda bazaviy hisoblash miqdorining 50 foizi miqdorida mablagʻ ajratiladi”; n) 38-band quyidagi tahrirda bayon etilsin: “38. Isteʼmol xarajatlari uchun (oziq-ovqat, gigiyena vositalari va boshqalar) xaridlar bolalarning ovqatlanishini tashkil etish uchun masʼul boʻlgan tarbiyachi nomiga ochilgan bank kartasi orqali amalga oshiriladi”; o) 39-banddagi “hududiy boshqarmalar” soʻzlari “muassis” soʻzi bilan almashtirilsin; p) 41-bandning birinchi xatboshisi quyidagi tahrirda bayon etilsin: “41. Kichik hajmli bolalar uylari”; r) 42-bandning birinchi xatboshisi quyidagi tahrirda bayon etilsin: “42. Ushbu Nizomning 35-bandida nazarda tutilgan mablagʻlarni hisoblashda muassis tarbiyalanuvchilarga oldingi oy mobaynida amalga oshirilgan haqiqiy xarajatni inobatga olgan holda kichik hajmli bolalar uyning talabidan kelib chiqib toʻlab beriladi”; s) 45-banddagi “uning muassisi hisoblangan tarbiya va tibbiy-ijtimoiy muassasaning” soʻzlari “muassisning” soʻzi bilan almashtirilsin; t) 47-bandning ikkinchi xatboshidagi “va tegishli hududiy boshqarma” soʻzlari chiqarib tashlansin; u) 53-banddagi “vakolatli organ” soʻzlari “muassis” soʻzi bilan almashtirilsin; f) 54-banddagi “kichik hajmli bolalar uyi joylashgan joyidagi hududiy boshqarma” soʻzlari “muassis” soʻzi bilan almashtirilsin; x) quyidagi mazmundagi ilova bilan toʻldirilsin: 4. Vazirlar Mahkamasining “Nogironligi boʻlgan bolalar uchun kunduzgi parvarish xizmatini tashkil etish chora-tadbirlari toʻgʻrisida” 2025-yil 27-fevraldagi 126-son qarorida: a) 6-band “(keyingi oʻrinlarda — Markaz)” soʻzlaridan keyin “, 2025-yil 20-iyundan boshlab Agentlikning Toshkent shahar boshqarmasi huzurida yuridik shaxs maqomisiz Shayxontohur tuman Hududiy ijtimoiy xizmatlar markazi” soʻzlari bilan toʻldirilsin;